ananddey/assamese-wiki-corpus huggingface dataset:
যতীন্দ্ৰনাথ গোস্বামী

যতীন্দ্ৰনাথ গোস্বামী ১৯১৮ চনৰ ১২ নৱেম্বৰত যোৰহাট জিলাৰ টীয়ক নেপালী সত্ৰৰ জগন্নথীয়া গোসাঁই ঘৰত যতীন্দ্ৰনাথ গোস্বামীৰ জন্ম হয়। তেওঁৰ দেউতাকৰ নাম প্ৰাণকৃষ্ণ গোস্বামী আৰু মাতৃৰ নাম নৰ্মদা দেৱী। সৰুতেই মাতৃহাৰা হোৱা গোস্বামীদেৱে তিনিচুকীয়াৰ মোমায়েকৰ ঘৰত থাকি স্কুলীয়া শিক্ষা আৰম্ভ কৰিছিল।

চমু জীৱনী

শিক্ষা জীৱন

১৯৩৭ চনত তিনিচুকীয়া চেনাইৰাম উচ্চ মাধ্যমিক বিদ্যালয়ৰ পৰা যতীন্দ্ৰনাথ গোস্বামী দেৱে প্ৰৱেশিকা পৰীক্ষাত উত্তীৰ্ণ হয়। ১৯৩৯ চনত যোৰহাট মহাবিদ্যালয়ৰ পৰা আই.এ. শ্বিলঙৰ ছেইণ্ট এডমাণ্ডছ কলেজৰ পৰা বি.টি আৰু ১৯৫০ চনত প্ৰাইভেট পৰীক্ষাৰ্থী হিচাপে কলিকতা বিশ্ববিদ্যালয়ৰ পৰা আধুনিক ভাৰতীয় ভাষাত স্নাতকোত্তৰ ডিগ্ৰী লাভ কৰে নিৰ্বাচিত হৈছিল। ১৯৯৭ চনত তেওঁক অসম সাহিত্য সভাই সাহিত্যাচাৰ্য সন্মানেৰে বিভূষিত কৰে।।

যতীন্দ্ৰনাথ গোস্বামী, অসম কলেজ শিক্ষক সন্থা, যোৰহাট জগন্নাথ বৰুৱা মহাবিদ্যালয় পৰিচালনা সমিতি, চন্দ্ৰকমল বেজবৰুৱা মহাবিদ্যালয় পৰিচালনা সমিতি, দৰঙীচুক প্ৰাথমিক আৰু প্ৰাক-প্ৰাথমিক বিদ্যালয় আৰু চন্দ্ৰকান্ত-ইন্দ্ৰকান্ত ন্যাসৰ আদি বিভিন্ন অনুষ্ঠানৰ লগত জড়িত আছিল।

গ্ৰন্থ সংকলন সমূহ

কালিকা লগা চিচা (১৯৫০)
দস্যু সম্ৰাট (১৯৫১)
মৌচাক (১৯৫৭)
সাহিত্যৰথী লক্ষ্মীনাথ বেজবৰুৱা (১৯৬৮)
জগন্নাথ বৰুৱা (১৯৫১)
দেশহিতৈষী জগন্নাথ বৰুৱা (১৯৯১)
ভাষাৰ ওজা হেমচন্দ্ৰ বৰুৱা (১৯৮৫)
পঁজাৰ পৰা প্ৰসাদলৈ (১৯৮৭)
অসমীয়া সাহিত্যৰ চমু বুৰঞ্জী (১৯৫৭)
সাহিত্য চিন্তা (১৯৭১)
মাতৃভাষা শিক্ষণ (১৯৬৪)
শিক্ষা, মনোবিজ্ঞান আভাস (১৯৬০)
জাগৰণ আৰু জোনাক (১৯৮৯)
নামদেব (হিন্দীৰ পৰা অনুবাদ)(১৯৮০)
ৰাজ্যিক ভাষা অসমীয়া (১৯৫৯)
কীৰ্তনঘোষা (১৯৬১)
বলিচলন (১৯৬১)
ভীমচৰিত (১৯৬১)
অশ্বকৰ্ণ বধ (১৯৬১)
মোৰ জীৱন সোঁৱৰণ (১৯৬১)
বেজবৰুৱাৰ প্ৰবন্ধ বাছনি (১৯৬৮)
অসম সাহিত্য সভাৰ ভাষণাৱলী (১৯৭৩)
আনন্দৰাম ঢেকীয়াল ফুকন (১৯৫৯)
অসম সাহিত্য সভাৰ প্ৰকাশনৰ বৰ্ণনামূলক তালিকা (১৯৭৭)
মেম (১৯৭৮)
কৃষ্ণকান্ত সন্দিকৈৰ ৰচনা-সম্ভাৰ (১৯৮৬)
ক্ষেত্ৰধৰ বৰগোহাঁই প্ৰবন্ধ সংকলন (১৯৮৫)
শৰত্চন্দ্ৰ গোস্বামী ৰচনাৱলী (১৯৮৭)
আনন্দচন্দ্ৰ আগৰৱালা ৰচনাৱলী (যুতীয়া ভাবে) (১৯৭৯)
বেজবৰুৱা গ্ৰন্থাৱলী (১৯৭৯)
চন্দ্ৰধৰ বৰুৱাৰ ৰচনাৱলী (যুতীয়া ভাবে)(১৯৭৯)
প্ৰবন্ধ পাহি (১৯৭৯)
পানিপথ-শৰত্চন্দ্ৰ গোস্বামী(১৯৮৭)
অসমীয়া সাধু কথা - শৰত্চন্দ্ৰ গোস্বামী(১৯৮৭)
নকুলচন্দ্ৰ ভূঞা ৰচনা সমগ্ৰ(১৯৯৬)
বেজবৰুৱা ৰচনাৱলী (৩য় খণ্ড)
কুমুদেশ্বৰ বৰঠাকুৰৰ ৰচনাৱলী

তেওঁ য-যাৰ ছদ্মানামেৰে লিখা-মেলা কৰিছিল। জীৱনৰ খলা-বমা গোস্বামীদেৱৰ আত্মজীৱনীমূলক গ্ৰন্থ। ২০০৩ চনত ৮৫তম জন্ম দিনত প্ৰকাশ হোৱা স্মৰণীয়-বৰণীয়া তেখেতৰ ২৮টা প্ৰবন্ধ সংকলন।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ‎
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া গল্পকাৰ
সাধাৰণ ব্লুবটল

সাধাৰণ ব্লুবটল (, বৈজ্ঞানিক নাম-Graphium sarpedon) এবিধ চাতকনেজীয়া (Swallowtail Butterfly) পখিলাৰ প্ৰজাতি৷ ইয়াক সাধাৰণতে দক্ষিণ-পূব এছিয়া আৰু অষ্ট্ৰেলিয়াৰ কিছু কিছু অংশত দেখা পোৱা যায়৷ সমগ্ৰ বিশ্বতে ইয়াৰ কমেও ১৬ বিধমান উপ-প্ৰজাতি পোৱা যায়৷

বিৱৰণ

সাধাৰণ ব্লুবটল ৰ ওপৰৰ অংশ গাঢ় ক’লা বৰণৰ (opaque black)৷ তলৰ অংশ গাঢ় মটিয়া হয়৷ ইয়াৰ পাখিৰ দৈৰ্ঘ্য প্ৰায় ৫৫-৭৫ মিমি৷ ইয়াৰ আগ আৰু পাছফালৰ অংশ (fore and hind wings)ত এটা নীলা বা নীল-সেউজীয়া বৰণৰ ত্ৰিভুজাকাৰ কেন্দ্ৰীয় ফোঁট (central spot) থাকে ৷ এই ত্ৰিভুজাকাৰ অংশটোৰ জোঙা ফালটো পখিলাটোৰ মূল দেহটোৰ ফালে মুখ কৰি থাকে৷

বিস্তৃতি

এই পখিলাবিধ সমগ্ৰ দক্ষিণ আৰু দক্ষিণ-পূব এছিয়াত বিস্তৃত হৈ আছে৷ ইয়াৰ বিভিন্ন উপ-প্ৰজাতি ভাৰত আৰু শ্ৰীলংকা (G. s. sarpedon আৰু teredon), চীন আৰু টাইৱান (G. s. semifasciatus আৰু connectens), জাপান (G. s. nipponum), ইণ্ডোনেছিয়া তথা নিউ গিনি (G. s. messogis), আৰু অষ্ট্ৰেলিয়া (G. s. choredon) ত দেখা পোৱা যায়৷

ভাৰতবৰ্ষত ই দক্ষিণৰ দাক্ষিণাত্য (Western Ghats)ৰ পৰা কাশ্মীৰৰ হিমালয় পৰ্যন্ত বিস্তৃত হৈ আছে৷

বাসস্থান

এই পখিলাবিধ সাধাৰণতে সাগৰ পৃষ্ঠৰ পৰা ১৬০০ মিটাৰৰ তলৰ সেমেকা বৰ্ষাৰণ্যত দেখা পোৱা যায়৷ এনে ঠাইসমূহত ইয়াক গছৰ উচ্চতাতকৈ কিছু ওপৰত (above tree canopy) উৰা দেখা পোৱা যায়৷

আচৰণ

খাদ্য

সাধাৰণ ব্লুবটল পখিলাৰ পলুৱে সাধাৰণতে ল’ৰেচি (Lauraceae), মিৰটেচি (Myrtaceae), চেপ’টেচি (Sapotaceae) আৰু ৰুটেচি (Rutaceae) আদি গোত্ৰ বিভিন্ন উদ্ভিদৰ পাত খাই জীয়াই থাকে৷ বিশেষকৈ G.s. sarpedon আৰু G.s. teredonনামৰ উপ-প্ৰজাতি দুটাই দালচেনি (cinnamon), Cinnamomum zeylanicum, Litsea sebifera আদি গছৰ পাত খাই বুলি জনা যায়৷

মতা পখিলাবোৰে বাটৰ কাষত বা পানীৰ ডোঙাৰ চাৰিওকাষে জুম পাতি পৰি খাদ্য খোৱা দেখিবলৈ পোৱা যায়৷ পূৰ্ণবয়স্ক পখিলাই ফুলৰ মৌ আদি খায়৷
তামিলনাডুত বোকাৰ চাৰিওকাষে জুমপাতি খাদ্য গ্ৰহণ কৰি থকা (Mud puddling ) অৱস্থাত|

প্ৰব্ৰজন

সাধাৰণ ব্লুবটল পখিলাই দক্ষিণ ভাৰতলৈ প্ৰব্ৰজন কৰে বুলি জনা যায়৷ নিলিগিৰি পাহাৰত কৰা এটা অধ্যয়নত এই পখিলাবিধে মুঠ প্ৰব্ৰজনকাৰী পখিলাৰ প্ৰায় ৫% অধিকাৰ কৰি আছে বুলি জনা গৈছে৷

তথ্যসূত্ৰ

]]

লগতে চাওক

Krushnamegh Kunte (2005) Butterflies of Peninsular India. Universities Press.
Meena Haribal (1994) Butterflies of Sikkim Himalaya and their Natural History.
W.H. Evans (1932) The Identification of Indian Butterflies, 2nd Ed. Bombay Natural History Society, Madras

বাহ্যিক সংযোগ

NHM Caterpillar hosts database
.
শ্ৰেণী:পখিলা
চিত্ৰ চিন্তা

চিত্ৰ চিন্তা গৌহাটী চাইন ক্লাৱৰ দ্বাৰা বছৰেকীয়া ভাৱে প্ৰকাশিত এখন চলচ্চিত্ৰ আলোচনী। এই আলোচনীখনৰ গুৰিধৰোঁতা আছিল অসমৰ উল্লেখযোগ্য চলচ্চিত্ৰ নিৰ্মাতা ড° ভবেন্দ্ৰ নাথ শইকীয়া। তেখেতে এই আলোচনীখন প্ৰথমৰ খণ্ড কেইটা নিয়মিতভাৱে প্ৰকাশ কৰিছিল। বৰ্তমান এই আলোচনীখন এখন পৰিপূৰ্ণ চলচ্চিত্ৰ আলোচনীলৈ পৰিণত হৈছে। এই আলোচনীখনে প্ৰাগ চিনে এৱাৰ্ডৰ দৰে সন্মানীয় বঁটা লাভ কৰিব সক্ষম হৈছিল।

লগতে চাওক

অসমৰ বাতৰি কাকত আৰু আলোচনীৰ তালিকা

তথ্য সংগ্ৰহ

বাহ্যিক সংযোগ

Official Website of GCC

শ্ৰেণী:অসমীয়া আলোচনী
ছাইনা নেহৱাল

ছাইনা নেহৱাল (জন্ম ১৭ মাৰ্চ, ১৯৯০) এগৰাকী ভাৰতীয় বেডমিণ্টন খেলুৱৈ।

উদ্ধৃতিসমূহ

আচলতে, মই এগৰাকী অতি শক্তিশালী খেলুৱৈ। মানসিকভাৱে বহুত কঠিন। মই ইমান সহজে হাৰ নামানো। মই মোৰ প্ৰতিপক্ষক কঠোৰ পৰিশ্ৰম কৰিবলৈ বাধ্য কৰাওঁ।
"The Bridge"ত প্ৰকাশিত ১৮ বছৰীয়া ছাইনা নেহৱালৰ সাক্ষাৎকাৰৰ পৰা

মই নাজানো, কিন্তু সৰুৰে পৰাই মই যিকোনো প্ৰতিযোগিতাত অংশগ্ৰহণ কৰিলেই জিকাৰ এটা অভ্যাস আছিল... যিকোনো ইভেণ্টতে। এইটো কেৱল বেডমিণ্টনৰ ক্ষেত্ৰতে নাছিল। মই আচলতে এগৰাকী অতি আক্ৰমণাত্মক ব্যক্তি আছিলোঁ। মই সকলো ধৰণৰ খেল খেলিছিলোঁ। গতিকে মই যিয়েই খেল নেখেলোঁ কিয়, যদি দেখোঁ যে আনে মোৰতকৈ বেছি পইণ্ট পাইছে... মই সেয়া সহিব নোৱাৰিছিলোঁ। মই তেওঁতকৈ ভাল কৰিবই লাগিব।
"The Bridge"ত প্ৰকাশিত সাক্ষাৎকাৰৰ পৰা

মই এগৰাকী পেছাদাৰী খেলুৱৈ আৰু চাপ প্ৰতিটো পেছাদাৰী খেলৰে অংশ। পদক পোৱাৰ পথত যদি মই চীনৰ খেলুৱৈক পৰাস্ত কৰিব পাৰোঁ, তেন্তে সেয়া মোৰ বাবে এটা সপোন পূৰণ হোৱাৰ দৰে হ’ব; গতিকে যদি তাত চাপ আছে, তাৰ লগতে প্ৰেৰণাও আছে।
"Sportskeeda"ৰ বিশেষ সাক্ষাৎকাৰ (১৯ এপ্ৰিল ২০১২)

মই বিশ্বাস কৰোঁ যে আন্তঃৰাষ্ট্ৰীয় পৰ্যায়ত শাৰীৰিক সক্ষমতাহে আটাইতকৈ বেছি গুৰুত্বপূৰ্ণ। কাৰণ যেতিয়া আপুনি সেই পৰ্যায়ত প্ৰতিযোগিতা কৰে, তেতিয়া সকলোৰে দক্ষতা থাকেই; যিগৰাকী খেলুৱৈৰ মানসিক আৰু শাৰীৰিক সক্ষমতা প্ৰতিপক্ষতকৈ ভাল, তেৱেঁই জয়ী হয়। গতিকে হয়, আন্তঃৰাষ্ট্ৰীয় পৰ্যায়ত ফিটনেছ একেবাৰেই অপৰিহাৰ্য।
"Sportskeeda"ৰ বিশেষ সাক্ষাৎকাৰ (১৯ এপ্ৰিল ২০১২)

মোৰ কাম হ’ল মানুহৰ আশাৰ সৈতে খাপ খোৱা ফলাফল দিয়া, আৰু এইটোৱে মোৰ বাবে এক শক্তিশালী প্ৰেৰণা হিচাপে কাম কৰি আহিছে।
"Sportskeeda"ৰ বিশেষ সাক্ষাৎকাৰ (১৯ এপ্ৰিল ২০১২)

মই মোৰ শ্ৰেষ্ঠখিনি দিবলৈ সাজু। হয়, অলিম্পিকত ভাৰতৰ হৈ পদক জিকাটো মোৰ সপোন। কিন্তু মই খোজত খোজ মিলাই আগবাঢ়িম; মই মোৰ এশ শতাংশ দিম আৰু বাকীখিনি ভগৱানৰ ওপৰত এৰিম।
"Sportskeeda"ৰ বিশেষ সাক্ষাৎকাৰ (১৯ এপ্ৰিল ২০১২)

যেতিয়া মই নিজক ক’ৰ্টত লৰচৰ কৰা দেখোঁ, মই বুজিব পাৰোঁ যে তাত অলপ সংগ্ৰাম আছে আৰু যেতিয়া কথাবোৰ স্বয়ংক্ৰিয়ভাৱে মুকলি হ’ব, তেতিয়া ফলাফলবোৰ আহিব।
"Firstpost"ত প্ৰকাশিত সাক্ষাৎকাৰ (৯ মে' ২০১৭)

এই গোটেই বছৰবোৰত মই ইমান কষ্ট কৰিছোঁ, আৰু সেই কষ্টৰ ফল আজি ১ নম্বৰ স্থানত উপনীত হোৱা দেখি সঁচাকৈয়ে বিশেষ অনুভৱ হৈছে। কিন্তু ইয়াৰ লগে লগে দায়িত্ববোৰো বহুগুণে বাঢ়ি যায় কাৰণ মানুহৰ প্ৰত্যাশা বাঢ়ি গৈ থাকে। অৱশ্যে মই কেতিয়াও মোৰ শ্ৰেষ্ঠখিনি দিয়াৰ পৰা পিছহুহকি অহা নাই আৰু অনাগত বছৰবোৰতো তেনেদৰেই কৰি যাম।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

মোৰ মা আৰু দেউতা মোৰ জীৱনৰ দুটা শক্তিশালী স্তম্ভ।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

মই সকলো বেডমিণ্টন খেলুৱৈৰ সৈতে বন্ধুসুলভ কিন্তু খেলপথাৰত আমাৰ মনোভাৱ সলনি হয় কাৰণ আমি এই সম্পৰ্কবোৰৰ বাবে খেলত হাৰিব নিবিচাৰোঁ।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

এটা মূহূৰ্ত যিটো আটাইতকৈ সুকীয়া, আৰু মই ইয়াক বিশ্বৰ ১ নম্বৰ স্থানতকৈও ডাঙৰ বুলি গণ্য কৰোঁ, সেইটো হ’ল ২০১২ চনৰ লণ্ডন অলিম্পিকত জিকা পদক আৰু পিছফালে বাজি থকা ভাৰতীয় জাতীয় সংগীত। সেই সময়ত মোৰ কেনে অনুভৱ হৈছিল মই প্ৰকাশ কৰিব নোৱাৰোঁ।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

মই আশা কৰোঁ যে ভৱিষ্যতে আৰু বহুতো ছাইনা নেহৱাল আৰু ছানিয়া মিৰ্জাৰ জন্ম হ’ব।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

লক্ষ্য সদায় দেশৰ হৈ খেলা আৰু গৌৰৱ কঢ়িয়াই অনাটোৱেই। এইটো একেই আছে।
"The Huffington Post"ত প্ৰকাশিত সাক্ষাৎকাৰ (২৩ মে' ২০১৫)

বাহ্যিক সংযোগ

শ্ৰেণী:ভাৰতৰ ক্ৰীড়াবিদ
বসন্ত কুমাৰ শৰ্মা

বসন্ত কুমাৰ শৰ্মা এগৰাকী সাহিত্যিক, সমালোচক, সম্পাদক আৰু ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰাক্তন অধ্যাপক। তেখেতে গ্ৰন্থ প্ৰকাশক ৰূপেও অসমৰ সমাজ জীৱনলৈ অৱদান আগবঢ়াইছে।
তেখেতৰ জন্ম হৈছিল নলবাৰী জিলাৰ বিহামপুৰ অঞ্চলত। জন্মৰ তাৰিখি ১ ছেপ্টেম্বৰ, ১৯৪৫ চন। তেখেতৰ পিতৃৰ নাম শৰৎ চন্দ্ৰ শৰ্মা আৰু মাতৃৰ নাম হেমাৱতী দেৱী

শিক্ষা

প্ৰাথমিক শিক্ষা: ১৫৫ নং বিহামপুৰ বালক প্ৰাইমেৰী স্কুল, বিহামপুৰ
প্ৰবেশিকা: বনগাঁও হাইস্কুল, বনগাঁও, নলবাৰী, (১৯৬০ চন)
আই.এ.: নলবাৰী কলেজ, নলবাৰী (১৯৬২ চন)
বি.এ.: আৰ্য্য বিদ্যাপীঠ কলেজ, গুৱাহাটী (১৯৬৪ চন)
এম.এ.: গুৱাহাটী বিশ্ববিদ্যালয় (ইংৰাজী বিষয়, ১৯৬৯ চন)
এম.এ.: গুৱাহাটী বিশ্ববিদ্যালয় (অসমীয়া বিষয়, ১৯৭৩ চন)
পি-এইছডি.: গুৱাহাটী বিশ্ববিদ্যালয়, গুৱাহাটী (বিষয় : The Evolution of Assamese Comedy, ১৯৮১ চন)

কৰ্মজীৱন

শিক্ষকতা - বিদ্যাপীঠ হাইস্কুল, গুৱাহাটী (১৯৬২ - ১৯৬৪ চন)
শিক্ষকতা - উলুবাৰী হাইস্কুল, গুৱাহাটী (১৯৬৪ চন)
শিক্ষকতা - অইল ইণ্ডিয়া হায়াৰ ছেকেণ্ডাৰী স্কুল, দুলীয়াজান (১৯৬৫ - ১৯৬৭ চন)
অধ্যাপনা (ইংৰাজী বিষয়) - তিনিচুকীয়া কলেজ, তিনিচুকীয়া (১৯৬৯-১৯৭৬ চন)
প্ৰবক্তা - অসমীয়া বিভাগ, ডিব্ৰুগড় বিশ্ববিদ্যালয় (১৯৭৬-১৯৮৮ চন)
ৰীডাৰ - অসমীয়া বিভাগ, ডিব্ৰুগড় বিশ্ববিদ্যালয় (১৯৮৮-১৯৯৬ চন)
প্ৰাধ্যাপক - অসমীয়া বিভাগ, ডিব্ৰুগড় বিশ্ববিদ্যালয় (১৯৯৬-২০০৮ চন)

ৰচনাৰাজি

মৌলিক আলোচনা
ৰোমাণ্টিক কবিৰ কাব্য-বিচাৰ, বনলতা, ডিব্ৰুগড়, অসম, ১৯৯৩
ৰমন্যাসবাদৰ পটভূমি, জাৰ্ণাল এম্পৰিয়াম, নলবাৰী, অসম, ১৯৯৫
গ্ৰীক ট্ৰেজেডি আৰু চফ’ক্লিজ, সাৰদা প্ৰকাশন, গুৱাহাটী, অসম, ১৯৯৬
পাশ্চাত্য সাহিত্য ঃ কবিতা, জাৰ্ণাল এম্পৰিয়াম, নলবাৰী, অসম, ১৯৯৭
টেনিচন আৰু ব্ৰাউনিঙৰ কবিতা, সাৰদা প্ৰকাশন, গুৱাহাটী, অসম, ১৯৯৭
ইয়েটছ আৰু এলিয়টৰ কবিতা, সাৰদা প্ৰকাশন, গুৱাহাটী, অসম, ১৯৯৮
The Evolution of Assamese Comedy (Doctoral Thesis), Gurukul Prakashan, Guwahati, Assam (১৯৯৮)
এলিয়টৰ কবিতাত ভাৰতীয় দৰ্শনৰ প্ৰভাৱ, অসমীয়া বিভাগ, ডিব্ৰুগড় বিশ্ববিদ্যালয়, ২০০২
নাট্য সমীক্ষা, সাৰদা প্ৰকাশন, গুৱাহাটী, অসম, ২০০৪
বিবিধ প্ৰবন্ধ, সাৰদা প্ৰকাশন, গুৱাহাটী, অসম, ২০০৪
প্ৰাচীন ৰোমান সাহিত্য, সাৰদা প্ৰকাশন, গুৱাহাটী, অসম, ২০০৪
পাশ্চাত্য সাহিত্যৰ ৰেঙণি, সাৰদা প্ৰকাশন, গুৱাহাটী, অসম, ২০০৬

সম্পাদিত গ্ৰন্থঃ (আলোচনা সম্বলিত)

গোপালদেৱৰ 'উদ্ধৱযান নাট’, সাৰদা প্ৰকাশন, গুৱাহাটী, ২০০২
ৰামচৰণ ঠাকুৰৰ ’কংসবধ’, সাৰদা প্ৰকাশন, ডিব্ৰুগড়, ২০০৪
শঙ্কৰদেৱৰ 'ৰামবিজয় নাট’, কৌস্তুভ প্ৰকাশন, ডিব্ৰুগড়, ২০১৩
পদ্মনাথ গোহাঞিবৰুৱাৰ ‘গাঁওবুঢ়া’, কৌস্তুভ প্ৰকাশন, ডিব্ৰুগড়, ২০১৩
শঙ্কৰদেৱৰ কালিয়দমন নাট’, কৌস্তুভ প্ৰকাশন, ডিব্ৰুগড়, ২০১৪
বিশ্ব সাহিত্য পৰিচয়, কৌস্তুভ প্ৰকাশন, ডিব্ৰুগড়, ২০১৪
শঙ্কৰদেৱৰ ‘ৰুক্মিণী হৰণ নাট’, কৌস্তুভ প্ৰকাশন, ডিব্ৰুগড়, ২০১৬
শঙ্কৰদেৱৰ ‘পাৰিজাত হৰণ নাট’, কৌস্তুভ প্ৰকাশন, ডিব্ৰুগড়, ২০১৬
মাধৱদেৱৰ ‘অৰ্জুন ভঞ্জন’, কৌস্তুভ প্ৰকাশন, ডিব্ৰুগড়, ২০১৬

সামাজিক জীৱন

আজীৱন সভ্য, অসম সাহিত্য সভা
প্ৰকাশন প্ৰতিষ্ঠান প্ৰতিষ্ঠা - ড° বসন্ত কুমাৰ শৰ্মাই ১৯৯৬ চনত ডিব্ৰুগড়ত 'সাৰদা প্ৰকাশন' নামৰ এটি প্ৰকাশন প্ৰতিষ্ঠান আৰম্ভ কৰি পাছলৈ ইয়াৰ শাখা গুৱাহাটী আৰু চিলাপথাৰলৈকে সম্প্ৰসাৰণ কৰিছিল। প্ৰকাশন প্ৰতিষ্ঠানটোৱে বিদ্যাৰ্থীৰ সহায়ক হোৱাকৈ ভালেমান পুৰণি দুষ্প্ৰাপ্য কিতাপ প্ৰকাশ কৰাৰ লগতে গল্প, উপন্যাস,নাটক আৰু সাহিত্য আলোচনাৰ পুথিও প্ৰকাশ কৰিছিল।

আধাৰ গ্ৰন্থ

ড° বসন্ত কুমাৰ শৰ্মা ৰচনাৱলী, প্ৰথম আৰু দ্বিতীয় খণ্ড, সম্পাদনা: ড° অজিত শইকীয়া, সুহৃদ, প্ৰাক্তন বিদ্যাৰ্থী গোট, অসমীয়া বিভাগ, ডিব্ৰুগড় বিশ্ববিদ্যালয়, ডিব্ৰুগড়, প্ৰথম প্ৰকাশ, ২০২১।
প্ৰণীতি সিন্দে

প্ৰণীতি সুশীলকুমাৰ সিণ্ডে (, জন্ম:-৯ ডিচেম্বৰ ১৯৮০) মহাৰাষ্ট্ৰৰ এগৰাকী ভাৰতীয় ৰাজনীতিবিদ। তেওঁ সোলাপুৰ লোকসভা সমষ্টিৰ সংসদ সদস্য। ভাৰতীয় জাতীয় কংগ্ৰেছ পাৰ্টিৰ সদস্য হিচাপে তেওঁ তিনিবাৰকৈ মহাৰাষ্ট্ৰৰ বিধানসভাৰ সদস্য হিচাপে কাৰ্যনিৰ্বাহ কৰিছিল। তেওঁ সোলাপুৰ চহৰৰ কেন্দ্ৰীয় সমষ্টিৰ পৰা নিৰ্বাচিত হৈছিল। ২০২১ চনৰ পৰা মহাৰাষ্ট্ৰ প্ৰদেশ কংগ্ৰেছ কমিটীৰ কাৰ্যকৰী সভানেত্ৰীআৰু বিধানসভা নিৰ্বাচনৰ বাবে কেৰালা প্ৰদেশ কংগ্ৰেছ কমিটিৰ পৰীক্ষণ সমিতিৰ সদস্য।

প্ৰাথমিক জীৱন আৰু শিক্ষা

১৯৮০ চনৰ ৯ ডিচেম্বৰত উজৱালা সিণ্ডে আৰু ভাৰতৰ প্ৰাক্তন গৃহমন্ত্ৰী সুশীলকুমাৰ সিণ্ডেৰ ঘৰত প্ৰণীতি সিন্দেয়ে জন্মগ্ৰহণ কৰিছিল। তেখেতে মহিমৰ বম্বে স্কটিছ স্কুলত স্কুলীয়া শিক্ষা গ্ৰহণ কৰিছিল। মুম্বাইৰ ছেইণ্ট জেভিয়াৰ কলেজৰ পৰা স্নাতক ডিগ্ৰী লাভ কৰে। ইয়াৰ পিছত তেওঁ মুম্বাইৰ চৰকাৰী আইন মহাবিদ্যালয়ৰ পৰা আইন বিভাগৰ ডিগ্ৰী সম্পূৰ্ণ কৰে।

লোকসভা নিৰ্বাচন ২০২৪

২০২৪ চনৰ লোকসভা নিৰ্বাচনত সোলাপুৰ সমষ্টিৰ পৰা কংগ্ৰেছৰ টিকটত প্ৰণীতি সংৰক্ষিত সমষ্টিৰ পৰা জয়লাভ কৰে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ইটাগুৰীয়া হাইঠা

ইটাগুৰীয়া হাইঠা (, বৈজ্ঞানিক নাম-Treron sp.) 'Treron' গোত্ৰৰ অন্তৰ্ভুক্ত এবিধ মজলীয়া আকাৰৰ চৰাইৰ প্ৰজাতি৷ ই দক্ষিণ তথা দক্ষিণ-পূব এছিয়াত বহুলভাৱে বিস্তৃত হৈ আছে৷

বিৱৰণ

ইটাগুৰীয়া হাইঠাৰ দেহটো থোপোকা (stocky) আৰু দেখাত পাৰ চৰাইৰ দৰে৷ ইয়াৰ দেহৰ দৈৰ্ঘ্য প্ৰায় ২৫-২৮ ছে:মি: হয়৷

টেক্স'নমি

ইটাগুৰীয়া হাইঠাৰ ছবিধ উপ-প্ৰজাতি বৰ্তমানলৈকে চিনাক্ত হৈছে৷ এইবোৰ হ'ল
শ্ৰীলংকাৰ ইটাগুৰীয়া হাইঠা (Treron pompadora)-শ্ৰীলংকা
'Grey-fronted Green Pigeon' (Treron affinis)- দক্ষিণ ভাৰত
আন্দামানৰ ইটাগুৰীয়া হাইঠা (Treron chloropterus) আন্দামান আৰু নিকোবৰ দ্বীপপূঞ্জ
'Ashy-headed Green Pigeon' (Treron phayrei) -উত্তৰ ভাৰত, নেপাল, চীন আৰু ইণ্ডোনেচিয়া
'Philippine Green Pigeon' (Treron axillaris) -ফিলিপাইনছ
'Buru Green Pigeon' (Treron aromaticus)-ইণ্ডোনেচিয়া

বিতৰণ

ইটাগুৰীয়া হাইঠা দক্ষিণ এছিয়াৰ ভাৱত, শ্ৰীলংকাৰ পৰা ফিলিপাইনছ]লৈকে বহুলভাৱে বিস্তৃত হৈ আছে৷ ভাৰতত ইয়াক প্ৰধানকৈ দাক্ষিণাত্য (Western Ghats) আৰু উত্তৰ-পূব ভাৰত তথা আন্দামান আৰু নিকোবৰ দ্বীপপূঞ্জত দেখা পোৱা যায়৷

আচৰণ

ইটাগুৰীয়া হাইঠা সাধাৰণতে যুৰীয়াকৈ বা অকলশৰে থকা দেখা যায়৷ ই খৰকৈ আৰু পোনে পোনে উৰিব পাৰে৷

খাদ্য

ইটাগুৰীয়া হাইঠাই ফল-মূল আৰু বিভিন্ন উদ্ভিদ আদি খাই জীয়াই থাকে৷

প্ৰজনন

ইহঁতে গছৰ ডালত বাহ সাজে৷ এবাৰত দুটাকৈ বগা কণী পাৰে৷

আলোকচিত্ৰৰ ভঁৰাল

তথ্যসূত্ৰ

Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29-38.
Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

শ্ৰেণী:পাৰ
শ্ৰেণী:জীৱবিজ্ঞান
শ্ৰেণী:অসমৰ চৰাই
অপৰ্ণা ব্ৰিয়েল

অপৰ্ণা ব্ৰিয়েল (ইংৰাজী: Aparna Brielle; জন্ম: অপৰ্ণা পাৰ্থসাৰথি, ৫ ফেব্ৰুৱাৰী, ১৯৯৪ সৰু কালত তেওঁ বিভাৰটনৰ ভেলী কেথলিক স্কুলত অধ্যয়ন কৰিছিল। মাত্ৰ ন বছৰ বয়সতে ব্ৰিয়েলে মাত্ৰ তিনিবছৰীয়া প্ৰশিক্ষণৰ পিছত আৰংগেট্ৰম পৰিৱেশন কৰি স্নাতক ডিগ্ৰী লাভ কৰা বিশ্বৰ কনিষ্ঠতম ভাৰতনাট্যম নৰ্তকীসকলৰ ভিতৰত এগৰাকী হিচাপে পৰিগণিত হয়। ইয়াৰ পিছত ব্ৰিয়েলে লিনফিল্ড কলেজত অধ্যয়ন কৰে আৰু তাৰপৰা মাৰ্কেটিং বিষয়ত স্নাতক ডিগ্ৰী লাভ কৰে।

কেৰিয়াৰ

২০১৪ চনত ব্ৰিয়েলে এনবিচিৰ অলৌকিক ড্ৰামা গ্ৰিমৰ জৰিয়তে টেলিভিছনত আত্মপ্ৰকাশ কৰে। ২০১৫ চনত তেওঁ টিএনটিৰ দ্য লাইব্ৰেৰিয়ানছত আৰু ২০১৬ চনত ফক্সৰ চুটিদিনীয়া ধাৰাবাহিক কু পাৰ বেৰেটছ গাইড টু চাৰ্ভাইভিং লাইফত অভিনয় কৰে।

২০১৭ চনত ব্ৰিয়েলক এনবিচিৰ কমেডী ধাৰাবাহিক এ.পি. বায়োত সাৰিকাৰ চৰিত্ৰৰ বাবে নিৰ্বাচিত কৰা হয়। সাৰিকা আছিল এগৰাকী উচ্চাকাংক্ষী ছাত্ৰী যিয়ে সদায় সঠিক কাম কৰি সফলতাৰ জখলা বগাবলৈ চেষ্টা কৰিছিল। এই ধাৰাবাহিকখন ২০১৮ চনত প্ৰিমিয়াৰ হৈছিল।

ব্ৰিয়েলে ডেড গাৰ্লছ ডিটেক্টিভ এজেন্সীত লৰ্না ৰেডীৰ চৰিত্ৰতো অভিনয় কৰিছে। এইখন এনবিচিউনিভাৰ্চেল আৰু স্নেপ ইনকৰদ্বাৰা নিৰ্মিত কেইবাখনো নতুন ডিজিটেল শ্ব’ৰ ভিতৰত অন্যতম। ইয়াৰ প্ৰথম ছিজন ২০১৮ চনৰ ২২ অক্টোবৰৰপৰা প্ৰতিদিনে এটা নতুন খণ্ডৰ সৈতে সম্প্ৰচাৰিত হৈছিল। ধাৰাবাহিকখনৰ তৃতীয় আৰু চতুৰ্থ ছিজনৰ বাবেও নবীকৰণ কৰা হৈছিল আৰু ২০১৯ চনৰ ১১ আগষ্টৰপৰা ইয়াৰ নতুন খণ্ডসমূহ মুকলি কৰা হৈছিল।

২০১৯ চনৰ আৰম্ভণিতে ব্ৰিয়েলে কেভিন স্মিথৰ 'ভিউ আচকিউনিভাৰ্চ'ত যোগদান কৰে আৰু একে বছৰৰে ১৫ অক্টোবৰত মুক্তি পোৱা জে এণ্ড চাইলেণ্ট বব ৰিবুটত জেহাদৰ চৰিত্ৰত অভিনয় কৰে। স্মিথৰ মতে, এই চৰিত্ৰটো এটা ছোৱালী গেঙৰ অংশ আছিল; যিটো হলিউডৰ ৰিবুট আৰু ৰিমেকসমূহত যুৱপ্ৰজন্ম আৰু বৈচিত্ৰ্যক প্ৰাধান্য দিয়াৰ এক মন্তব্যস্বৰূপ আছিল।

২০২০ চনৰ ১২ মে'ত প্ৰকাশ পায় যে ব্ৰিয়েলে মলৰাটছৰ ছিকুৱেলত বেনাৰ ব্ৰুচৰ মুখ্য চৰিত্ৰত অভিনয়ৰ সুযোগ লাভ কৰিছে। এয়া কেভিন স্মিথৰ সৈতে তেওঁৰ দ্বিতীয়টো কাম আছিল। স্মিথে কৈছিল, "মই অপৰ্ণা ব্ৰিয়েলৰদ্বাৰা ইমান প্ৰভাবিত হৈছিলোঁ যে মই তেওঁক কেন্দ্ৰ কৰিয়েই 'টুইলাইট অৱ দ্য মলৰাটছ' গঢ়ি তুলিছিলোঁ।"

২০২১ চনৰ আগষ্টত ব্ৰিয়েলে নেটফ্লিক্সৰ বু, বিচত ৰাইলীৰ চৰিত্ৰত অভিনয় কৰে। এই চৰিত্ৰটো এগৰাকী দুষ্ট স্বভাৱৰ ছোৱালীৰ আছিল যিয়ে চাতুৰ্যতাৰে আনক বিপাঙত পেলাইছিল। এই মিনি-চিৰিজখন ২০২২ চনৰ ৮ জুলাইত সম্প্ৰচাৰিত হৈছিল।

২০২২ চনৰ এপ্ৰিলত ব্ৰিয়েলে আৰ্নল্ড শ্বোৱাৰ্জনেগাৰৰ অভিনয় সমৃদ্ধ চোৰাংচোৱা ধাৰাবাহিক ফুবৰত টিনা মুখাৰ্জীৰ চৰিত্ৰত অভিনয় কৰিব বুলি নেটফ্লিক্সৰ তৰফৰপৰা ঘোষণা কৰা হয়। ব্ৰিয়েলে এই ধাৰাবাহিকত এগৰাকী অত্যন্ত দক্ষ আৰু বুদ্ধিমান এনএছএ বিশ্লেষকৰ ভূমিকাত অভিনয় কৰিছে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:ভাৰতীয় মূলৰ আমেৰিকান
বৰুণী

বৰুণী বা বাৰুণী হৈছে জল দেৱতা বৰুণৰ সৈতে সম্পৰ্কিত একাধিক দেৱীৰ নাম। এই অভিধাটোৱে তিনিগৰাকী দেৱীক বুজায় - বৰুণ দেৱৰ পত্নী, তেওঁৰ জীয়ৰী আৰু এগৰাকী মাতৃকা (শক্তি)। কেতিয়াবা, তিনিওগৰাকী দেৱীক এগৰাকী দেৱীৰ ৰূপত একত্ৰিত কৰা হয়। প্ৰচলিত কিংবদন্তি অনুসৰি অসুৰ আৰু দেৱতাগণে সমুদ্ৰ মন্থন কৰাৰ সময়ত এইগৰাকী দেৱীৰ আবিৰ্ভাৱ হৈছিল আৰু বৰুণ দেৱে তেওঁক তেওঁৰ সহধৰ্মিনী হিচাপে বাছনি কৰিছিল। দেৱী বৰুণীক লক্ষ্মীদেৱীৰ অৱতাৰ বুলিও কোৱা হয়। তেওঁৰ বসতি সমুদ্ৰ তলৰ বৰুণলোকত। দেৱী বৰুণী আৰাধনাৰ সময়ত ওঁ মাতা বৰুণীয়ে নমঃ মন্ত্ৰোচ্চাৰণ কৰা হয়। বৰুণী মদ বা সোম ৰসৰ দেৱী হোৱা বাবে তেওঁক মদিৰা নামেৰেও জনা যায়।

বৰুণ পত্নী

প্ৰথম গৰাকী বৰুণীক বৰুণানী আৰু জলদেৱী বুলিও জনা যায়। তেওঁ জল, বৰষুণ, সাগৰ আদিৰ দেৱতা বৰুণৰ সহধৰ্মিনী আৰু প্ৰায়ে তেওঁৰ স্বামীৰ সৈতে চিত্ৰিত হয়।

বৰুণ দুহিতা

বৰুণী নামেৰ দ্বিতীয় গৰাকী দেৱী হৈছে বৰুণৰ জীয়ৰী। তেওঁক সুৰাৰ দেৱী বুলি জনা যায়। যিহেতু বৰুণ সমুদ্ৰৰো দেৱতা সেয়ে সমুদ্ৰ মন্থনৰ ফলত আৱিৰ্ভাৱ হোৱা হেতু এই গৰাকী দেৱীক বৰুণ দেৱৰ কন্যা বুলি জনা যায়। ভাগৱত পুৰাণত বৰ্ণিত কাহিনী অনুসৰি, সমুদ্ৰ মন্থনৰ পৰা ওলোৱা বৰুণীক অসুৰ গণে লৈ গৈছিল। কিন্তু ৰামায়ণৰ বাল কাণ্ডত বৰ্ণনা কৰা অনুসৰি বৰুণীয়ে দেৱতা সকলক বাছনি কৰিছিল।

মাতৃকা স্বৰূপে

বৰুণীৰ তৃতীয় দেৱী স্বৰূপটি মৎস্য পুৰাণত বৰ্ণিত এগৰাকী মাতৃকা। তেওঁ প্ৰথম গৰাকী বৰুণী আৰু বৰুণ দেৱৰ ঐশ্বৰিক শক্তিৰ প্ৰকাশ। কাহিনী অনুসৰি, ৰাক্ষস অন্ধাকাৰ তেজ পান কৰিবলৈ এইগৰাকী দেৱীৰ সৃষ্টি হৈছিল। তেওঁক চৌষষ্ঠী যোগীনীৰ ভিতৰত এগৰাকী বুলি কোৱা হয়।

বেদ বৰ্ণনা

অথৰ্ববেদ অনুসৰি (৬.৪২.২ আৰু ৬.৪৬.১.২) বৰুণানী হৈছে অৰুৰুৰ (সপোন) মাতৃ আৰু যম তেওঁৰ পিতৃ। পুৰাণসমূহৰ বৰ্ণনা অনুসৰি বৰুণীয়ে এডাল পাশ ধাৰণ কৰে যদিও তেওঁ যমৰ পত্নী নহয়। ইয়াৰ পৰিৱৰ্তে তেওঁ বৰুণৰহে সহধৰ্মিণী। বেদৰ আখ্যান অনুসৰি বৰুণক নিজ স্থানৰ পৰা অৱনমিত কৰা হৈছিল আৰু ইন্দ্ৰৰ অভ্যুত্থান ঘটিছিল। তেওঁক নিম্ন লোকলৈ স্থানান্তৰিত কৰা হৈছিল আৰু যমৰ সৈতে একত্ৰিত কৰা হৈছিল।
ঋকবেদত (১.২২.১২) ইন্দ্ৰাণী, বৰুণানী আৰু আগ্নেয়ীক "নায়কৰ পত্নী" বুলি কোৱা হয় আৰু তেওঁলোকৰ "পূৰ্ণ ডেউকা" বিদ্যমান। ঋকবেদত তেওঁক মায়া বুলিও কোৱা হৈছে।
অথৰ্ববেদত নৃতিক বৰুণানী বুলি কোৱা হয়। নৃতি হৈছে ঋতৰ বিপৰীত (ঋকবেদ ১০.৯৯)।

পুৰাণ বৰ্ণনা

পুৰাণৰ বৰ্ণনা অনুসৰি সমুদ্ৰ মন্থনৰ সময়ত বৰুণানী সমুদ্ৰগৰ্ভৰ পৰা নিৰ্গত হয়। বৰুণৰ সন্মানাৰ্থে চ'ত মাহৰ শুক্লপক্ষৰ ১৩ তাৰিখে বৰুণানীৰ প্ৰতি উৎসৰ্গিত এক উৎসৱৰ আয়োজন কৰা হয়। সেই দিনটো শনিবাৰ হ'লে ইয়াক অধিক শুভ বুলি গণ্য কৰি এই পক্ষক মহা-বৰুণী বুলি কোৱা হয়। দেৱী তিৰাংগিনী হৈছে নদীৰ অধিষ্ঠাত্ৰী দেৱী আনহাতে সমুদ্ৰদেৱ হৈছে মহাসমুদ্ৰৰ দেৱতা তথা তৰঙ্গিনীৰ স্বামী। তেওঁলোকৰ জীয়ৰী দেৱী লক্ষ্মীক বৰুণানী বুলি কোৱা হয়। সেয়ে সমুদ্ৰ মন্থনৰ সময়ত তেওঁ সমুদ্ৰগৰ্ভৰ পৰা আবিৰ্ভাৱ হৈছিল।

তথ্যসূত্ৰ

শ্ৰেণী:হিন্দু দেৱী
কুৱাকাটা ৰাষ্ট্ৰীয় উদ্যান

কুৱাকাটা ৰাষ্ট্ৰীয় উদ্যান বাংলাদেশৰ আই ইউ চি এন দ্বিতীয় শ্ৰেণীৰ ৰাষ্ট্ৰীয় উদ্যান আৰু প্ৰকৃতি সংৰক্ষিত বনাঞ্চল। এই উদ্যানখন পতুৱাখালি জিলাৰ অন্তৰ্গত কালাপাৰা উপজিলাত অৱস্থিত।

উদ্ভিদ, প্ৰাণী, প্ৰকৃতি সংৰক্ষণ আৰু পৰ্যটনৰ সুবিধাসমূহৰ উন্নয়নৰ উদ্দেশ্যে বাংলাদেশ চৰকাৰে ২০১০ চনৰ ২৪ অক্টোবৰত এই উদ্যানখন আনুষ্ঠানিকভাৱে ৰাষ্ট্ৰীয় উদ্যান হিচাপে ঘোষণা কৰে। ইয়াৰ আয়তন ১৬১৩ হেক্টৰ।

চিত্ৰশালা

তথ্যসূত্ৰ

শ্ৰেণী:ৰাষ্ট্ৰীয় উদ্যান
শ্ৰেণী:বাংলাদেশ
শ্ৰেণী:বাংলাদেশৰ অৰণ্য
শ্ৰেণী:বাংলাদেশৰ ৰাষ্ট্ৰীয় উদ্যান
পূজা শৰ্মা (উদ্যোগপতি)

পূজা শৰ্মা (; জন্ম: ) এগৰাকী ভাৰতীয় উদ্যোগপতি। তেওঁ তেওঁৰ গাঁৱৰ প্ৰথমগৰাকী মহিলা, যি ঘৰৰপৰা বাহিৰলৈ গৈ কাম কৰিছিল। তেওঁ এটা আত্ম-সহায়ক গোট স্থাপন কৰিছিল আৰু এখন বেকাৰী খুলি ১৫০ গৰাকী মহিলাক নিযুক্তি দিছিল। তেওঁৰ কৃতিত্বৰ স্বীকৃতিস্বৰূপে তেওঁক বহুকেইটা পুৰস্কাৰেৰে সন্মানিত কৰা হৈছে। সমাজলৈ আগবঢ়োৱা তেওঁৰ অৱদানৰ বাবে তেওঁক অসামান্য মহিলাসকলৰ সন্মানাৰ্থে প্ৰদান কৰা ভাৰতৰ সৰ্বোচ্চ অসামৰিক সন্মান নাৰী শক্তি পুৰস্কাৰেৰে সন্মানিত কৰা হৈছে।

কৰ্মজীৱন

পূজা শৰ্মাই ভাৰতৰ হাৰিয়ানা ৰাজ্যৰ গুৰুগ্ৰামৰপৰা বিশ কিলোমিটাৰ দূৰত্বত অৱস্থিত চান্দু গাঁৱত বাস কৰে। সহ-শিক্ষাৰ প্ৰচলন নহওঁতেই তেওঁ স্কুললৈ গৈছিল, কিন্তু ল'ৰাৰ সৈতে শিক্ষা গ্ৰহণৰ বিৰোধিতা কৰি মাক-দেউতাকে তেওঁক পঢ়া এৰুৱাই দিছিল। ১৯৯৯ চনত তেওঁ বিবাহ পাশত আৱদ্ধ হয়। ২০০৫ চনত, শৰ্মাৰ পৰিয়ালৰ কোনো আশ্ৰয় বা স্থিৰ উপাৰ্জনৰ উৎস নাছিল। পৰিয়ালৰ এজন সদস্যৰ সহায়ত, তেওঁলোকে এটা ঘৰ নিৰ্মাণ কৰিছিল কিন্তু স্বামী আৰু তিনিটি সন্তানেৰে গঠিত তেওঁৰ পাঁচজনীয়া পৰিয়ালটিয়ে জীৱন নিৰ্বাহ কৰিবলৈ সংগ্ৰাম কৰিবলগা হৈছিল। তিনি বছৰৰ পিছত, শৰ্মাই তেওঁৰ পৰিয়ালৰ ভৰণ-পোষণৰ বাবে বিভিন্ন কাম কৰিবলৈ আৰম্ভ কৰে, আৰু পিছলৈ, তেওঁ প্ৰায় প্ৰতিদিনে পাঁচ কিলোমিটাৰ খোজ কাঢ়ি ওচৰৰ ইকবালপুৰ গাঁৱলৈ প্ৰাথমিক বিদ্যালয়ত কাম কৰিবলৈ যায়।

বঁটা আৰু স্বীকৃতি

হাৰিয়ানা ৰাজ্য চৰকাৰে শৰ্মাক 2015 চনত কৃষিভিত্তিক নেতৃত্বৰ বাবে, আৰু পৰৱৰ্তী বছৰত কৃষিভিত্তিক উৎপাদনৰ বাবে বঁটা প্ৰদান কৰে। তেওঁ ২০২২ চনৰ আন্তৰ্জাতিক মহিলা দিৱসত মহিলাৰ বাবে ভাৰতৰ সৰ্বোচ্চ অসামৰিক বঁটা নাৰী শক্তি পুৰস্কাৰ লাভ কৰে।

তথ্যসূত্ৰ

শ্ৰেণী:উদ্যোগপতি
শ্ৰেণী:নাৰী শক্তি পুৰস্কাৰ বিজয়ী
শ্ৰেণী:জীৱিত ব্যক্তি
মালয়ালম সাহিত্যত নাৰী

মালায়ালম ভাষাত মহিলা সাহিত্য হৈছে কেৰেলাৰ ৰাজহুৱা ক্ষেত্ৰখনৰ প্ৰভাৱিত ধাৰাৰ বিপৰীত এটা সাহিত্যিক ক্ষেত্ৰ। ইয়াত মহিলাৰ উপন্যাস, কবিতা, আৰু চুটি গল্প অন্তৰ্ভুক্ত থাকে আৰু ইয়াৰ এক দীঘল পৰম্পৰা আছে। পেন্নেজুথু নামেৰে জনাজাত অংশটো হৈছে ইয়াৰ আটাইতকৈ প্ৰভাৱশালী আৰু বিতৰ্কিত ধাৰা, যিয়ে ভাৰতত মহিলাৰ সাহিত্যৰ ইতিবৃত্ত আৰু কিছুমান লেখিকা তথা সাহিত্যিক ধাৰাৰ চিত্ৰক এক নতুন ৰূপ দিয়ে। মালায়ালম ভাষাৰ আটাইতকৈ গুৰুত্বপূৰ্ণ মহিলা লেখিকাসকল হৈছে কে. শৰস্বতী অম্মা, ৰাজলক্ষ্মী, ললিতাম্বিকা অন্তৰ্জনম আৰু মাধৱীকুটি (কমলা দাস), যিসকলে "মহিলাৰ স্থান"ৰ বৰ্ণনাৰ বাবে জনাজাত।

মালায়ালম ভাষাত মহিলাৰ সাহিত্য প্ৰতিবাদৰ এক পৰম্পৰা আৰু ইয়াই মহিলাৰ কাৰণক সহায় কৰে, ব্যক্তিগত আৰু ৰাজহুৱা ক্ষেত্ৰৰ সমন্বয় ঘটাই। ১৯৮০ৰ দশকৰ ফেমিনিষ্ট আন্দোলনৰ ফলস্বৰূপে আৰু ফেমিনিষ্ট ইতিবৃত্তৰ প্ৰতি আগ্ৰহ বৃদ্ধি পোৱাত, ভাৰতত মহিলাৰ সাহিত্য এখন নতুন গৱেষণা বিষয় হিচাপে আত্মপ্ৰকাশ কৰে।

এই ক্ষেত্ৰৰ সৈতে দুটা শব্দ ব্যৱহাৰ কৰা হয়: "মহিলা সাহিত্য" আৰু "মহিলা-লিখন।" "মহিলা সাহিত্য" মানে মাথোঁ মহিলাৰ দ্বাৰা লিখা সাহিত্যক বুজায়। "মহিলা-লিখন" শব্দটো সাধাৰণতে মহিলাৰ সাহিত্যিক অভিব্যক্তিক আৰু মহিলা অধ্যয়নৰ এটা নতুন শাখা হিচাপে ইয়াৰ বিকাশক সূচায়।

হেজেমনিক বা আধিপত্য বিস্তাৰ কৰা সম্প্ৰদায়ৰ মহিলাসকলে, যিসকলৰ শিক্ষা গ্ৰহণৰ সুবিধা আছিল, ১৯শ শতিকাৰ দ্বিতীয় ভাগত লিখা আৰম্ভ কৰে। ২০শ শতিকাৰ আৰম্ভণিতে তেওঁলোকে আলোচনীৰ মাজেৰে লিখা আৰম্ভ কৰে। চুছি থাৰু আৰু ললিতা এই সময়ছটিক "মহিলাৰ আলোচনীৰ শীৰ্ষ সময়" বুলি বৰ্ণনা কৰে, য'ত প্ৰায় সকলো অঞ্চলতে মহিলাই মহিলাৰ বাবে আলোচনী সম্পাদনা কৰিছিল আৰু শতশত মহিলাই এই আলোচনীত লিখিছিল। এই সময়ছত কেইবাটাও আলোচনী আছিল—কেৰলীয়া সুগুণ বোধিনী (১৮৮৬), শাৰদা (১৯০৪), লক্ষ্মীবাই (১৯০৫), মহিলাৰত্নম (১৯১৬), মহিলা (১৯২১), সহোদৰী (১৯২৫), মহিলামন্দিৰম (১৯২৭), মালায়ালমাসিকা (১৯৩১), আৰু স্ত্ৰী (১৯৩৩)। ইয়াত বিভিন্ন সম্প্ৰদায়ৰ মহিলাৰ বাবে আলোচনী আছিল। আলোচনীসমূহত মহিলাই স্বাস্থ্য, শিক্ষা, শিশু পালন, পৰিয়াল আদি বিষয়ত প্ৰবন্ধ লিখিছিল। এই সময়চোৱাৰ উল্লেখযোগ্য ব্যক্তিসকল হৈছে কে. চিন্নাম্মা (১৮৮২–১৯৩০), বি. কল্যাণী অম্মা (১৮৮৪–১৯৫৯), মেৰী পুণেন লুকোচে (১৮৮৬–১৯৭৬), মুথুকুলম পাৰ্বতী অম্মা (১৯০৪–১৯৭১), আন্না চাণ্ডী (১৯০৫–১৯৯৬), এম. হালিমা বিবি (১৯১৮–২০০০), বি. ভাগীৰথী অম্মা, বি. আনন্দৱলী অম্মা, থাৰাভথ অম্মালু অম্মা, আৰু কে. কল্যাণীকুটি অম্মা (১৯২০–১৯৯৬)। এই সময়ছোৱাত গঠিত হৈছিল এক আদৰ্শ মধ্যবিত্ত মহিলাৰ ৰূপ, যি শিক্ষিত, ঘৰুৱা আৰু এটা আধুনিক শিক্ষিত পুৰুষৰ বাবে উপযুক্ত। আনহাতে, কিছুমান মহিলাই বিদ্যমান আদৰ্শৰ বিপৰীতে এক মৌলিক মহিলা স্বত্বাৰ প্ৰতিনিধিত্ব কৰিছিল।

জেঞ্চি জেমছে উল্লেখ কৰে যে মহিলাৰ সাহিত্যিক প্ৰকাশভঙ্গীত পদ্যৰ পৰা গদ্যলৈ হোৱা স্থানচ্যুতিৰ লগত মহিলাৰ শিক্ষা জড়িত। ললিতাম্বিকা অন্তৰ্জনম (১৯০৯–১৯৮৫) আৰু কে. শৰস্বতী অম্মা (১৯১৯–১৯৭৫) যেনে লেখিকাই গদ্যক যথেষ্ট দক্ষতাৰে ব্যৱহাৰ কৰিছিল যদিও মেৰীজন থোত্তম, কুথাট্টুকুলম মেৰী জন, কদথনাট্টু মাধৱী অম্মা, আৰু বালামণি অম্মা (১৯০৯–২০০৪) যেনে কেইবাজন মান্য লেখিকাই পদ্যতো লিখিছিল। এই মহিলাসকলৰ বাবে শিক্ষা প্ৰচলিত অৰ্থত পঢ়া-লিখাৰ উপায়ৰ পৰিবৰ্তে ৰাজহুৱা ক্ষেত্ৰত প্ৰবেশৰ এটা পৰোক্ষ উপায় হিচাপে কাম কৰিছিল। আগৰ মহিলাসকল যিসকলে সংস্কৃতত লিখিছিল, তেন্তে আধুনিক শিক্ষা লাভ কৰা মহিলাসকলে নিজৰ ভাষাত নিজৰ অভিজ্ঞতা প্ৰকাশ কৰিছিল।

তথ্যসূত্ৰ

শ্ৰেণী:ভাৰতীয় সাহিত্য
শ্ৰেণী:ভাৰতীয় নাৰী